
N á v r h     u z n e s e n i a

     Miestne zastupiteľstvo mestskej časti Bratislava – Podunajské Biskupice po prerokovaní

návrhu

s c h v a ľ u j e

vyplatenie odmeny miestnej kontrolórke mestskej časti vo výške 30 %  z mesačného platu za obdobie od 01. novembra  2018  do 31. mája  2019.

D ô v o d o v á   s p r á v a

Kontrolná činnosť v hodnotenom období roku 2019 bola vykonávaná v súlade s ustanoveniami zákona č. 369/1990 Zb. o obecnom zriadení v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov. 

Miestnou kontrolórkou boli vykonané kontroly, ktoré boli schválené v pláne kontrolnej činnosti na I. polrok 2019 (predložené na MiZ 23.1.2019).
Ročná správa (§ 18f ods.1 písm. e) zákona č. 369/1990 Zb. o obecnom zriadení v znení neskorších predpisov)
Správa o kontrolnej činnosti miestnej kontrolórky mestskej časti Bratislava - Podunajské Biskupice za rok 2018 
Správy o výsledkoch kontrol (§ 18d zákona SNR č. 369/1990 Zb. o obecnom zriadení v znení neskorších predpisov)

1. Správa z kontroly plnenia opatrení prijatých na nápravu zistených nedostatkov pri kontrole prideľovania bytov v mestskej časti Bratislava – Podunajské Biskupice (predložené na MiZ 30.4.2019)
2. Správa z kontroly dodržiavania postupov pri inventarizácii majetku a záväzkov na ZŠ s MŠ s VJM Vetvárska  (predložené na MiZ 30.4.2019)
3. Správa z kontroly stavu pohľadávok k 31.12.2018, ich stav a riešenie k 31.3.2019 (bude predložená na MiZ 11.6.2019)
4. Správa z kontroly hospodárenia s finančnými prostriedkami a majetkom na MŠ Linzbothova za rok 2018 (bude predložená na MiZ 11.6.2019)
Ďalšie materiály v zmysle zákona SNR č. 369/1990 Zb. o obecnom zriadení v znení neskorších predpisov

1. Stanovisko miestnej kontrolórky k Návrhu číselného a programového rozpočtu MČ Bratislava – Podunajské Biskupice na obdobie rokov 2019-2021 (predložené na MiZ 23.1.2019)

2. Stanovisko miestnej kontrolórky k Záverečnému účtu MČ Bratislava – Podunajské Biskupice za rok 2018 (predložené na MiZ 30.4.2019)
3. Návrh plánu kontrolnej činnosti miestnej kontrolórky na II. polrok 2019 (predložené na MiZ 11.6.2019)

V rámci kontrolnej činnosti vykonávala miestna kontrolórka v hodnotenom období aj ďalšie činnosti:

- zúčastňovala sa na zasadnutiach Miestnej rady, Miestneho zastupiteľstva a vybraných komisií MiZ (Komisia finančná, podnikateľských činností a obchodu, Komisia sociálnych vecí a zdravotníctva, Komisia školstva, kultúry, mládeže a športu)

- spolupracovala s odbornými oddeleniami a referátmi miestneho úradu pri prešetrovaní podaní občanov

- spolupracovala s pracovníkmi miestneho úradu pri kompletizácii riadiacich aktov, pri riešení interných postupov a úloh

- spolupracovala s právničkou mestskej časti v potrebných prípadoch, s kontrolórmi z iných mestských častí

- zúčastnila sa odbornej konferencii Združenia hlavných kontrolórov (školenie určené pre hlavných kontrolórov)

Podľa §18 písm. c) odst.5 môže obecné zastupiteľstvo schváliť miestnemu kontrolórovi mesačnú odmenu až do výšky  30% z mesačného platu miestneho kontrolóra.                                

    V zmysle hore uvedeného a dobrých pracovných výsledkov navrhujem vyplatenie odmeny miestnej kontrolórke mestskej časti za obdobie od 01.11.2018 do 31.05.2019 vo výške 30 % súčtu mesačných platov.
